Aktîvîstê Têgêrayîşê Ciwananê Şorişgêran (TCŞ) û Cinîyan ê Ciwanan ê Têkoşeran (TÊKO-JIN) bi şîarê ''Di Sala Serkeftine da Werin Cenga Azadiyê'' seba azadîya Rayberê Şarê Kurdî Abdullah Ocalanî 2ê nîsane de şaristanê Duisburgî yê Almanya de çalakîya rayraşîyayîşî bikerê.
Goreyê eşkerayîya ciwanan Koln, Dortmund, Dusseldorf, Bochum û Munsterî ra zî ciwanî do tewrê rayraşîyayîşî bibê.
Organîzatoranê çalakîye da zanayene ke seba ke dewleta tirke ya qirkere ra hesab bêro persayene hînî wext ameyo û vat: ''Faşîzm û îşxal kamca de est bê ciwanê Kurdîstanî zî do uca de bibê û heta serkewtişî xo ver bidê.''
Organîzatoran venga pêro ciwanan da ke 2ê nîsane de saete 15.00 de tewrê rayraşîyayîşî bibê.
